പാരിസ്ഥിതിക നീതി പാലിക്കാതെയുള്ള വികസനം ആപത്ത്: മാര് ക്ലീമിസ് പരുമല: പാരിസ്ഥിതിക നീതി പാലിക്കാതെയുള്ള വികസനം ആപത്താണെന്ന് കുര്യാക്കോസ് മാര് ക്ലീമിസ് മെത്രാപ്പോലീത്ത. 119 മത് പരുമല പെരുന്നാളിനോടനുബന്ധിച്ച പരിസ്ഥിതി സമ്മേളനം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. സഭ പരിസ്ഥിതി കമ്മീഷന് വൈസ് പ്രസിഡന്റ് ഡോ.ജോസഫ് മാര് ദിവന്നാസിയോസ് മെത്രാപ്പോലീത്ത അധ്യക്ഷത വഹിച്ചു. കാലാവസ്ഥാ പ്രതിരോധവും പാരിസ്ഥിതിക നീതിയും എന്ന വിഷയത്തില് ഡോ മാത്യു പുന്നക്കാട് മുഖ്യപ്രഭാഷണം നടത്തി.കേന്ദ്ര ജനറല് സെക്രട്ടറി ഫാ. കോശി ജോണ് കലയപുരം, പരുമല സെമിനാരി മാനേജര് ഫാ.എം സി കുര്യാക്കോസ്, എന്നിവര് പ്രസംഗിച്ചു. ഗ്രീഗോറിയോന് പ്രഭാഷണ പരന്പരയുടെ ഉദ്ഘാടനവും കുര്യാക്കോസ് മാര് ക്ലീമിസ് മെത്രാപ്പോലീത്ത നിര്വഹിച്ചു. ഡോ.മധു ഇറവങ്കര പ്രഭാഷണം നടത്തി. രാവിലെ ഡോ.ജോസഫ് മാര് ദിവന്നാസിയോസ് മെത്രാപ്പോലീത്ത കുര്ബാന അര്പ്പിച്ചു. ഇന്ന് സഭ വൈദിക ട്രസ്റ്റി ഫാ.ഡോ.എം.ഒ.ജോണ് കുര്ബാന അര്പ്പിക്കും.